DĖL UAB ,,ŠILALĖS AUTOBUSŲ PARKAS“ VIETINIO REGULIARAUS SUSISIEKIMO AUTOBUSŲ MARŠRUTO PAKEITIMO

2017 m. gruodžio 21 d. Nr. DĮV-1714

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Leidimų vežti keleivius reguliaraus susisiekimo kelių transporto maršrutais išdavimo taisyklėmis, patvirtintomis Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Keleivių ir bagažo vežimo kelių transportu taisyklėmis, patvirtintomis Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“, Šilalės rajono savivaldybės tarybos 2017 m. gruodžio 12 d. sprendimu Nr. T1-268 „Dėl Šilalės rajono savivaldybės tarybos 2010 m. gruodžio 28 d. sprendimo Nr. T1-321 ,,Dėl keleivinio kelių transporto viešųjų paslaugų teikimo ir nuostolių kompensavimo“ pakeitimo“, atsižvelgdamas į Šilalės rajono savivaldybės tarybos 2015 m. spalio 29 d. sprendimu Nr. T1-251 ,,Dėl Šilalės rajono savivaldybės tarybos 2007 m. gruodžio 20 d. sprendimo Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“ pakeitimo“ sudarytos Šilalės rajono keleivinio transporto ir moksleivių pavėžėjimo organizavimo komisijos 2017 m. gruodžio 1 d. protokolą Nr. 7:

1. P a k e i č i u nuo 2018 m. sausio 1 d. UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutą Šilalė – Tauragė – Šilalė (leidimo Nr. 34, išvykimo laikas 6.45 val.) ir sutrumpinu iki Pagramančio k. (leidimo Nr. 34, išvykimo laikas 7.07 val. ir 14.15 val., mokyklų darbo dienomis).

2. Į g a l i o j u UAB ,,Šilalės autobusų parkas“ direktorių tvirtinti pakeisto maršrutų tvarkaraščius.

3. Į p a r e i g o j u UAB ,,Šilalės autobusų parkas“ direktorių apie maršruto pakeitimą paskelbti informaciją teisės aktų nustatyta tvarka.

4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus